Manibat aniang ganap deng pepagana aniang 1993, meging maleparan ing pamangamit ning GPS antimong saup king pamaglayag king mabilug a yatu, ampong metung a maulagang kasangkapan king pamangawang mapa, pamaniukad gabun, negosiu, gamit a pang-siensia, ampong hobby antimong en:geocaching. Bukud kaniti, magsilbi ya ing saktung time reference kareng dakal a pigagamitan, alimbawa ing sientipicung pamanigaral kareng ayun. Metung ya muring maulagang pamangailangan king pamiagnan-agnan da reng cellular network, anti ing Qualcomm CDMA air interface a gagamitan da reng dakal a wireless carriers kareng miayaliwang bangsa.